CELEX: C2005/106/66
Language: fi
Date: 2005-04-30 00:00:00
Title: Asia T-65/05: Thomas Seldisin 7.2.2005 Euroopan yhteisöjen komissiota vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/31
            
         Thomas Seldisin 7.2.2005 Euroopan yhteisöjen komissiota vastaan nostama kanne
   (Asia T-65/05)
   (2005/C 106/66)
   Oikeudenkäyntikieli: ranska
   Thomas Seldis, kotipaikka Amsterdam (Alankomaat), on nostanut 7.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Xavier Martin M., Albert Coolen, Jean-Noël Louis ja Etienne Marchel.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa komission 5.4.2004 tekemän päätöksen, joka koskee kantajan nimittämistä koeajalla olevaksi virkamieheksi, niiltä osin kuin kantajan palkkaluokaksi palvelukseen otettaessa ei ole vahvistettu palkkaluokkaa A6 ja päätös on tehty tutkimatta mahdollisuutta myöntää tälle henkilöstösääntöjen 32 artiklan ja 11.10.1984 annettujen sisäisten ohjeiden 4 artiklan mukaisesti ikälisähyvitystä
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä olevan asian kantaja riitauttaa sen, että hänen palkkaluokakseen on määritetty A7, kun hänet on nimitetty yhteisen tutkimuskeskuksen koeajalla olevaksi virkamieheksi.
   Kantaja väittää tältä osin, että on rikottu henkilöstösääntöjen 31 ja 32 artiklaa sekä 11.10.1984 annettuja sisäisiä ohjeita, jotka koskevat henkilöstön palkkaluokkien ja ikälisien määrittämistä, ja erityisesti sellaista ohjetta, joka koskee tieteellisiä ja teknisiä toimihenkilöitä, jotka työskentelevät tehtävissä, joiden palkat maksetaan tutkimusta koskevaan talousarvioon sisältyvistä määrärahoista.
   Kantaja väittää edellä esitetyn osalta, että kun hänet otettiin palvelukseen virkamieheksi, hänellä oli jo yli kahdeksan vuoden pituinen huomioon otettava työkokemus.